rlitschk/wikidir huggingface dataset:
Joachim Pukaß (* 23. Januar 1936 in Berlin) is en düütsch Synchroonsnacker un Schauspeler. Pukaß is siet 1961 as Synchroonsnacker tätig un in tallriek Films un Feernsehserien to to hören. Er lieh seine Stimme unter anderem Terence Hill in Unter Geiern, David McCallum in mehreren auf der Fernsehserie Solo für O.N.C.E.L. basierenden Filmen, Dan Aykroyd in Indiana Jones und der Tempel des Todes, James Woods in Gegen jede Chance un William Forsythe in The Rock – Fels der Entscheidung. In der Seepenoper The Young and the Restless synchronisierte er Eric Braeden. Joachim Pukaß is buterdem as Hörspeelspreker aktiv, so weer he mehrmals in de Reegen Benjamin Blümchen un Bibi Blocksberg to hören. Bit Anfang vun de 90er Johren hett Pukaß ok as Spreker för den dormaliger Sender Freies Berlin arbeit, so weer he faken as Nahrichtenspreker vun de Berliner Abendschau un van 1962 bit 1996 in mehr as 4000 Folgen as Spreker vun de Sennen „Presseschau“ in dat gemeensam Vörmiddagsprogramm vun ARD un ZDF to sehn. Sien in’ Juli 2013 storven Ehefru Gisela Fritsch weer as de gemeensam Dochter Melanie Pukaß ok in de Synchroonbranche tätig. Joachim Pukaß in de Internet Movie Database (engelsch) Joachim Pukaß in de Düütschen Synchroonkartei
Robert James Shiller (* 29. März 1946 in Detroit) is en US-amerikaansch Wertschapswetenschapler un Perfesser för Wertschapswetenschapen an de Yale University. 2013 wurr he mit den Nobelpries för Wertschapswetenschapen uttekent. Robert J. Shiller hett den Stanley B. Resor-Lehrstohl för Wertschapswetenschapen inne un is Fellow an dat internatschonalen Zentrum för Finanzwetenschapen vun de Yale University. Sien Doktertitel kreeg he 1972 aan dat Massachusetts Institute of Technology. Siet 1980 is Robert Shiller assozieert Liddmaat vun dat National Bureau of Economic Research. In de 1980er Johren entwickel Robert J. Shiller gemeensam mit Karl E. Case un Allan Neil Weiss den Case-Shiller-Index, de de Entwicklung vun den US-amerikaanschen Immobilienmarkt wedderspeegelt. De vun Standard & Poor’s verdreeven Case-Shiller Home Price Index is de führende Immobilienindex in den USA. 1996 wurr sien Book Macro Markets: Creating Institutions for Managing Societys Largest Economic Risks mit den Paul A. Samuelson Award uttekent Sien in dat Johr 2000 up den Hööchpunkt vun de New-Economy-Euphorie rutbrocht Book „Irrationaler Überschwang“ (irrational exuberance) wurr to'n Bestseller, de dorin upstellt Thesen stellen sück kört nahderhen as wohr in de Baisse vun de Johren bit 2003 herut: Ok vör de 2007 platzt Immobilienblaas in den USA hett he to en fröh Tiet wohrschoot. Shiller
De Organisation for the Prohibition of Chemical Weapons (OPCW; plattdüütsch: Organisatschoon för dat Verbott vun Chemisch Wapen) is en unafhängige internatschonale Organisatschoon, de dör de Verdragsstaaten vun de Chemiewapenkonventschoon an’ 29. April 1997 begrünnd wurr. Se överwacht dat Inhollen un Ümsetten vun disse Konventschoon un leggt de Rahmenbedingungen för de Vernichtung vun Chemiewapen fast. Liddmaten vun de OPCW sünd de Verdragsstaaten vun dat Chemiewapenöverinkamen. Se hett ehr Sitt in Den Haag/Nedderlannen un hett verscheden Organen: de Konferenz vun de Verdragsstaaten, den Exekutivraat as ok dat Technische Sekretariat (Art. VIII lit. B, C un D vun de Chemiewapenkonventschoon). Se steiht in besünner verdraglich Betrecken to de Vereenten Natschonen. De OPCW wurrd vun en Generaldirekter leit, de vun de Konferenz vun de Verdragsstaaten bestimmt wurrd (Art. VIII Abs. 21 lit. d vun de Chemiewapenkonventschoon). An’ 11. Oktober 2013 wurr de Organisatschoon de Freedensnobelpries tospraken. Organization for the Prohibition of Chemical Weapons. Mehr Biller, Videos oder Audiodateien to’t Thema gifft dat bi Wikimedia Commons. OPCW – Websteed Art. VIII vun de Chemiewapenkonventschoon, de den Opbo un de Arbeitswies vun de OPCW regelt. Referenzlabor Spiez Düütsche Industriekontrollen Vertragsstaaten vun dat Chemiewapenöverinkamen: OPCW Member States, afropen an’ 12. Oktober 2013. Verinboren över de Betrecken tüschen
Haldan Keffer Hartline (* 22. Dezember 1903 in Bloomsburg, Pennsylvania, USA; † 17. März 1983 in Fallston, Maryland, USA) weer en US-amerikaansch Physioloog un Nobelpriesdräger. Hartline hett 1927 sien Doktertitel (M.D.) an de Johns Hopkins University, Baltimore, kreegen. He hett de Eenzelleistungen vun de Netthuutzellen vun dat Oog ünnersöcht un hett wesentliche Arbeiten över den Stoffwessel vun Nervenzellen leefert. 1967 kreeg he tosommen mit Ragnar Granit un George Wald den Nobelpries för Physiologie oder Medizin för dat Ünnersöken vun de physiologischen un chemischen Sehvörgänge in' Oog. 1936 hett he Elizabeth Kraus heiraadt, mit de he dree Söhns harr, Daniel Keffer, Peter Haldan un Frederick Flanders. Haldan Keffer Hartline up de Sieden vun den Nobelpries (engelsch) Normdaten: GND: 1024218570 (OGND, AKS) | LCCN: n88008844 | VIAF: 91682442 | Wikipedia-Personensöök
Corinna Rüffer (* 11. Oktober 1975 in Ossenbrügge) is en düütsche Politikerin vun (Bündnis 90/De Grönen). Se is siet Oktober 2013 Liddmaat vun den Düütschen Bundsdag. Rüffer hett Politikwetenschapen un Apenlich Recht an de Universität Trier studeert. In jung Johren is se de Partei Bündnis 90/De Grönen bitreden. Se is Liddmaat vun den Stadtraat Trier. Corinna Rüffer. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Corinna Rüffer Biografie bi den Düütschen Bundsdag
Ragnar Arthur Granit (* 30. Oktober 1900 in Riihimäki, Finnland; † 12. März 1991 in Stockholm, Sweden) weer en finnisch-sweedsch Neurophysioloog un Nobelpriesdräger. Granit hett wesentliche Arbeiten över de chemisch-physiologischen Vörgänge in de Netthuut vun dat Oog leefert. He weer van 1935 bit 1940 Perfesser an de Universität Helsinki, dornah an dat sweedsch Karolinska Institutet. He weer ok Präsident vun de Königlich Sweedsch Akademie vun de Wetenschapen. 1967 kreeg he gemeensam mit George Wald un Haldan Keffer Hartline den Nobelpries för Physiologie oder Medizin för dat Ünnersöken vun de physiologischen un chemischen Sehvörgänge in' Oog. Ragnar Granit. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Ragnar Granit up de Sieden vun den Nobelpries (engelsch) Ragnar Granit Stiftung Ragnar Granit Institut Normdaten: GND: 102773785 (OGND, AKS) | LCCN: n79026882 | VIAF: 109076693 | Wikipedia-Personensöök
Josane Sigart (* 7. Januar 1909 in Brüssel; † 20. August 1999 verheiraadt Jean De Meulemeester ut Brügge) weer en belgisch Tennisspelerin. Se speel för den Royal Léopold Club. Se weer mit John (Jean) De Meulemester verheiraadt. 2001 wurr hör tosommen mit hör Mann un wiederen Liddmaaten vun de Familie De Meulemeester de Ehrentitel Gerechter manken de Völker verleeht. Nahdem Sigart mit mit hör Partnerin Francine Isaac 1931 belgisch Meesterin in' Düppel wurrn weer, wunn se in dat folgen Johr in Wimbledon gemeensam mit Doris Metaxa ut Frankriek bi hör tweet Finaldeelnahm dat Daamendüppel gegen Elizabeth Ryan un Helen Jacobs. 1933 reck se dor nochmals dat Finale, dit Mal in’ Mixed mit Harry Hopman. In dat sülvige Johr is se dor in dat Daameneenzel in de tweet Runn scheitert. Sigart weer Belgisch Meesterin in’ Eenzel in den Johren 1928, 1929, 1931, 1932 un 1936. Josane Sigart up www.tennis-spieler.com De Angaav över dat Starvensdatum stammt vun den Graffsteen up den Karkhoff vun Sint-Kruis bi Brügge Les grands joueur du Leopold up de Websteed vun den Royal Léopold Club (franzöösch) Josane Sigart wint dubbelspeel op Wimbledon In: Jacques Hereng, Carlos De Veene: De ongelofelijke successtory van tennis in België, S. 26 (nedderlannsch)
De Mount Columbia in Alberta (Kanada) is mit 3747 m nah den Mount Robson de tweethööchste Barg in de kanadschen Rocky Mountains un de hööchste Barg vun Alberta. De liggt an' nöördlichen Rand vun dat Columbia-Iesfeld in' Jasper-Natschonalpark an de Grenze tüschen de Provinzen Alberta un British Columbia, sien Tipp liggt in Alberta. De Mount Columbia wurr vun J. Norman Collie nah den Columbia River nömmt. Sien Eerstbestiegen hett 1902 dör James Outram un Christian Kaufmann stattfunnen. Mount Columbia bi Peakware.com (engelsch)
Baron François Englert (* 6. November 1932 in Etterbeek, Belgien) is en belgisch Theoretischer Physiker un Hoochschoollehrer. An' 8. Oktober 2013 wurr hüm gemeensam mit Peter Higgs de Nobelpries för Physik tospraken. François Englert stammt ut en jöödsch Familie un is Överlevender vun den Holocaust; he weer wiels den Tweeten Weltkrieg en so nömmt „verstaken Kind”. Englert hett 1955 sien Diplom as Ingenieur för Maschinenbau un Elektrotechnik an de Université Libre de Bruxelles (ULB) maakt un kreeg dor 1959 sien Doktertitel in Physik. Dornah weer he bit 1961 an de Cornell University bi Robert Brout, toletzt as Assistenzperfesser. He gung nah Brüssel torüch, wo he Perfesser wurr. Ok Robert Brout is dor as Perfesser to hüm stött. Gemeensam hebbt se af 1980 de Afdeelen Theoretische Physik leit. 1998 wurr he emeriteert. Unafhängig vun Peter Higgs (un Carl Richard Hagen, Gerald Stanford Guralnik un Tom Kibble) hett he mit Brout 1964 den nah dissen nömmt Higgs-Mechanismus opdeckt, en Massenertüügen för Eichfelder dör Symmetriebreeken in Analogie to de Fastkörperphysik (Englert un Brout: Broken Symmetry and the Mass of Gauge Vector Mesons. In: Physical Review Letters. Band 13, 1964, S. 321–323) dör en skalares Feld (Higgs-Feld). Disse Mechanismus wurrd in' Standardmodell vun de
Franz-Peter Tebartz-van Elst (* 20. November 1959 in Twisteden) is en düütschen röömsch-kathoolschen Geestlichen un Theologen. He weer Doomvikar, Doomkaplan un Wiehbischop in Mönster. Van 2008 bit 2014 weer he Bischop vun Limborg. In' Harvst 2013 wurr he wegen düchtig steegen Baukösten för dat Diözesane Zentrum Sankt Nikolaus in dat Bisdom aber ok bundswiet kritiseert. An' 23. Oktober 2013 hett de Hillige Stohl verklort, dat Tebartz-van Elst sien Bischopsamt wegen de intreeden Situatschoon to Tiet nich utööven kunn. Man wüür hüm en Tiet buterhalv vun dat Bisdom gewähren, bit de Düütsche Bischopskonferenz (DBK) de Verantwortung för dat Anstiegen vun de Kösten prüüft harr. An' 26. März 2014 nehm Paapst Franziskus en Angebot vun den Bischop van' 20. Oktober 2013 to'n Amtsverzicht an. Tebartz-van Elst is dat tweede vun fiev Kinner ut en Buernfamilie ut Twisteden, wat hüdigendags en Oortsdeel vun den Wallfohrtsoort Kevelaer an’n Nedderrhien is. Sien Broer Ludger Tebartz van Elst is Perfesser for Neurologie un Psychiatrie an de Universitäten London un Freiborg in’n Breisgau un bovenhen eersten Upperarzt vun de Afdeelung for Psychiatrie un Psychotherapie an dat Universitätsklinikum Freiborg. Sien Abitur hett Tebartz-van Elst an dat St. Pius-Gymnasium in Coesfeld maakt. Achterna hett he Philosophie un Kathoolsche Theologie
De Wohre Jesuskark is en chineesche Freekark, de 1917 in China grünnt wurr. As Vörsitter hett de internatschonale Kark (de TJC International Assembly) den Prediger Yung-Ji Lin wählt. Opstunns hett de Kark zwischen 1,5 un 2,5 Millionen Liddmaten in 45 Länner op allen Kontinenten. De Kark is en chineesch Affleger vun de Pingstkarken de to den Anfang vun dat 20. Johrhunnert opkamen sünd. As Teel hett sik de Kark sett, allen Natschonen dat Evangelium to bringen, ehr dat Jesus wedderkümmt. De teihn Grundlehren vun de Wohre Jesuskark sünd: „Jesus Christus is dat Woort dat Fleesch worrn is. He is an’t Krüüz doodbleven, dat de Sünners vergeven warrt. He is wedder opstahn an’n drüdden Dag un opstegen in’n Himmel. He is de ene, de de Minschenheit free maakt, de Schöpper vun Himmel un Eer un de ene Wohre Gott.“ „De hillige Bibel, dat Ole un dat Ne’e Testament, ut Gott sien Geist spiest, is de ene opschrevene Wohrheit un dat Maat för dat christliche Leven“ „De Wohre Jesuskark, de vun uns Herrn Jesus Christus dör den Hilligen Geist in de Tiet vun den 'laten Regen' grünnt worr, is de wedder opricht Wohre Kark ut de Tiet vun de Apostels.“ „De Dööp
Tebartz van Elst oder Tebartz-van Elst is de Familiennaam von Franz-Peter Tebartz-van Elst (* 1959), düütschen röömsch-kathoolschen Bischop, Ludger Tebartz van Elst (* 1965), düütschen Psychiater. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
James Edward Rothman (* 3. November 1950 in Haverhill, Massachusetts) is en US-amerikaansch Biochemiker un Perfesser an de Yale University. 2013 wurr hüm gemeensam mit Randy Wayne Schekman un Thomas Südhof de Nobelpries för Physiologie oder Medizin tospraken. Rothman kreeg 1971 en Bachelor an dat Yale College. He hett sück tonächst an de Harvard University för Medizin inschreven, hett dor aber 1976 sien Doktertitel (Ph.D.) an de Afdeelen för Biochemie maakt. Ansluutend harr he en Stäe as Post-Doktorand an dat Massachusetts Institute of Technology. En Juniorprofessur för Biochemie (Assistant Professor 1978, Associate Professor 1981) kreeg Rothman an de Stanford University in Stanford, Kalifornien, 1984 en ordentliche Professur. 1988 wurr he Perfesser för Molekulare Biologie an de Princeton University in Princeton, New Jersey. 1991 hett he de Leiden vun dat Programm för zelluläre Biochemie un Biophysik an Sloan-Kettering Institute vun dat Memorial Sloan-Kettering Cancer Center in New York City un en glieknaamigen Lehrstohl övernommen. 2004 wurr he Perfesser för Physiologie un zelluläre Biophysik an de Columbia University, New York un wurr Direkter vun dat dortige Zentrum för chemische Biologie. 2008 övernehm he de Professur för Biomedizinische Wetesnchapen an de Yale University in New Haven, Connecticut. Rothman beschreev den Mechanismus vun de
Lawrence Robert Klein (* 14. September 1920 in Omaha, Nebraska; † 20. Oktober 2013 in Gladwyne, Pennsylvania) weer en US-amerikaansch Wertschapswetenschapler. He kreeg 1980 den Nobelpries för Wertschapswetenschapen in Anerkennung vun sien Forschen to computerstütt ökonometrischen Modellen un deren Anwennen up de Analyse vun Konjunkturzyklen un de Wertschapspolitik. Lawrence Klein sien Kindheit un Jöögd stunn in' Schadden vun de Weltwertschapskrise, wat sien latere beroplich Interessen fördern dee, ebenso as sien all wiels de Schooltied upfallen Begabung för Mathematik. De Utbröök vun den Tweeten Weltkrieg full tosommen mit den Övergang vun Klein vun de School an de Universität. As Student hett he sück fraagt, wu de politischen un wertschaplichen Entwicklungen tosommenhangen. Sien gasamt lateres Beropsleben kreis um dit Thema He studeer Volkswertschap an de University of California, Berkeley. Ansluutend wessel he to das Institut vun Paul Anthony Samuelson an dat Massachusetts Institute of Technology, wo he 1944 sien Doktertitel kreeg. Dornah gung he an de University of Chicago (1944–1947), wo he en mathematisch Modell vun de U.S.-Volkswertschap utarbeiten dee, um den Verloop vun Konjunkturzyklen to verstahn un de Utwirken vun wertschapspolitisch Matnahmen vöertoseggen. Dit Modell hett in' Wedderspröök to de begäng Meenen en wertschaplichen Upswung in de Nahkreisgtiet vörut, wat wohr
The Godfather Part II is en US-amerikaansch Filmdrama vun den Speelbaas Francis Ford Coppola ut dat Johr 1974. Dormit warrt de spoodrieke Film The Godfather wieterföhrt. De Film wiest in Torüchblennen, woans de Mafiabaas Don Vito Corleone inst na Amerika kamen is un siek de Familie entwickelt hett. Parallel dorto warrt wiest, wat sik na den eersten Film todregen deit, wobi sien Söhn Michael in’n Middelpunkt steiht. Mario Puzo, de de Romanvörlaag för den eersten Deel schreven harr, hett – tosamen mit Coppola – ok ditmol wedder dat Dreihbook bistüert. De Film gellt as en utermatig go’en tweeten Deel un – jüst so as de eerste – as een vun de besten Filmen vun all Tieten. In’t Johr 1990 is mit The Godfather Part III noch en drüdden Deel rutkamen. De Film vertellt twee Geschichten blangen’nanner. Dat is eenmol dat Vertellen vun en Kapitel ut dat Leven vun Don Michael Corleone, wiel dat annere de Kindheit un Jöögd vun sien Vadder Don Vito dorstellt, de in Episoden jümmer wedder mol inspeelt warrt. In de Filmnutiet is Michael Corleone de Paat un Baas vun de Familie. Beraat warrt he vun sien Broder Fredo, de nich jümmer so hell is as he,
Disse Artikel is man blots en Stubben. Du kannst Wikipedia helpen un em verbetern. En Programmeerspraak is en formaal Spraak, de dorför dacht is, mit en Maschien (mehrst en Computer) to snacken. Mit Programmeerspraken kann 'n Programmen maken, de en Maschien kontrolleert, oder een kann dor Algorithmen nipp un nau mit opschrieven. De eersten Programmeerspraken geev dat al ehr de Computer utklamüüstert worrn is; een hett dor Maschinen as Jacquardweevstöhl un Pianolas mit stüürt. All in all sünd al dusende vun Programmeerspraken maakt worrn, vör all för Computers, un dat warrt jümmers noch mehr. De mehrsten Programmeerspraken sünd imperativ, dat heet, de Code is en Reeg vun Orders, de en na de anner afarbeidt warrt, man dat gifft ok Programmeerspraken, de funkschonale oder logische Programmeerparadigmen ünnerstütt. De Definitschoon vun en Programmeerspraak sett sik tosamen ut de Syntax (Form) un de Semantik (Bedüden). Welke Spraken sünd dör en Spezifikatschoonsdokument beschreven (to 'n Bispill C, wat dör en ISO-Standard fastleggt is), un annere Spraken hebbt en Implementatschoon, de mehrst överall insett warrt un de denn as Referenz bruukt warrt (to 'n Bispill Perl 5 un fröhere Versionen). Robert A. Edmunds, The Prentice-Hall standard glossary of computer terminology, Prentice-Hall, 1985, p. 91 What
Dit Woort hett noch annere Bedüden: kiek dorför ünner Hesel (Freebörg). Hesel is en Gemeente in de Landkreis Leer in Oostfreesland, Neddersassen un is de Seet van de Verwalten van de Samtgemeente Hesel, waar se ok tohört. De Gemeente maakt de gröttste Deel van de Samtgemeente Hesel ut. Dat kummt daarvan, dat völ lüttje Dörpen umto mit Hesel tosammenfaat wurren. To’n Bispööl hören an de Gemeente Hesel de Dörpen: Hesel is leep old. Dat ollste Teken van dat Warken van Minsken in Oostfreesland hebben se in Hesel funnen: En teihndusend Jahr ol Füürstee. Ok anner Sporen ut de Tied vör uns Geschichtsreknen wurren daar funnen. Tolesd is bi de Boo van de Aldi-Markt en Kult- of Steernkieker-Stee utgraben worden, de ok wat 3000 Jahr old is. So in’t Jahr 900 word dat erste Maal wat van Hesel in de Uptekens van dat Kloster Werden schrieven. Meest sünd de Lü in Hesel Leden in de Evangeelsch-luthersche Kark. Heiko Müller (CDU) www.hesel.de (hoochdüütsch) Städer un Gemenen in’n Landkreis Leer Börkum | Brinkem | Bunn | Detern | Filsem | Firrel | Hesel | Holtland | Jemmen | Leer | Moormerland | Neeikamperfehn | Noordmoor | Oosterfehn | Rhauderfehn | Steern | Uplengen
Peter Ware Higgs, CH, FRS, FRSE, FKC (* 29. Mai 1929 in Elswick, Newcastle upon Tyne); † 8. April 2024 in Edinburgh) weer en britischer Physiker. An' 8. Oktober 2013 wurr hüm tosommen mit François Englert de Nobelpries för Physik för de Entwickeln vun den Higgs-Mechanismus tospraken. Higgs is de Söhn vun en Tooningenieur vun de BBC un gung in Bristol un London to de School. He hett studeert, kreeg 1950 den Bachelor in Physik mit Utteken (First Class Honours) un hett 1951 den Master-Afsluss. 1954 hett he denn sien Doktertitel mit de Arbeit Some Problems in the Theory of Molecular Vibrations an dat King’s College London bi Christopher Longuet-Higgins maakt. 1954/55 weer he an de Universität Edinburgh tätig, 1956 an dat University College London un af 1957 an dat Imperial College London, jeweils mit Forschungsstipendien. Higgs weer för en körten Tiet Lecturer (etwa vergliekbor mit en Lehrbeupdragten) för Mathematik an dat Imperial College un kehrte 1960 as Lecturer för Mathematische Physik nah Edinburgh torüch. Dor schreev he ok 1964 de 1964 de Arbeit, de hüm later beropen maakt hett. 1970 wurr he Reader (en Oord Perfesser ahn Lehrstohl) in Edinburgh, af 1980 weer he up en Personal Chair (en
Eric Stark Maskin (* 12. Dezember 1950 in New York City) is en US-amerikaansch Mathematiker, Wertschaftswetenschapler un Nobelpriesdräger. He is „Albert O. Hirschman Professor of Social Science“ an dat Institute for Advanced Study in Princeton, New Jersey. Eric S. Maskin is Harvard- un Cambridge-Afsolvent. Eric S. Maskin hett de Harvard-Universität besöcht, wo he 1972 sien Bachelor för Mathematik, 1974 sien Master för anwennd Mathematik un in dat sülvig Fack 1976 sien Doktertitel Ph. D. kreeg. Vun de Universität Cambridge wurr hüm 1977 ehrenhalber en Master verleeht. 1977 wurr he Dozent an dat Massachusetts Institute of Technology (MIT) un wurr dor ok 1980 to'n außerordentlichen un 1981 to'n ordentlichen Perfesser för Wertschapswetenschapen. 1984 hett he dat MIT verlaaten un wurr Perfesser in Harvard, wo he 1997 to'n Louis Berkman Professor of Economics nömmt wurr. 2000 wessel he denn an dat Institute for Advanced Study in Princeton. He kreeg 2007 gemeensam mit Leonid Hurwicz un Roger Bruce Myerson för de Arbeit bi den Entwurf vun ökonoomsch Mechanismen den Nobelpries för Wertschapswetenschapen. Hurwicz gellt as Begrünner vun de Theorie; Maskin un Myerson harrn de wesentlich wiederentwickelt. Maskin is mit Gayle Sawtelle verheiraadt un hett twee Kinner. Eric Maskin. Mehr Biller, Videos oder Audiodateien
Steve Schets (* 20. April 1984 in Ninove) is en ehmalger belgisch Radrennfohrer. Steve Schets fung sien Karriere 2004 bi dat belgisch Radsport-Team Jong Vlaanderen 2016 an. Bi den Bahnrad-Weltcup 2006/2007 in Los Angeles belegg he mit sien Teamkollegen Kenny De Ketele den tweeten Platz in' Madison. To'n 1. Mai 2007 is Schets to dat belgisch Professional Continental Team Chocolade Jacques-Topsport Vlaanderen wesselt. Up de Bahn wurr he natschonaler Meester in't Punktefohren, in' Madison, in' Scratch un in de Mannschapsverfolgung. 2006 wurr he ok Europameester in' Madison. He weer aber ok up de Straat en gooden Fohrer. So wunn he de eerste Utgaav vun dat Radrennen Handzame Classic vör Kenny van Hummel un Niko Eeckhout. To dat Enn' vun de Saison 2013 hett he sien Loopbahn as Profi afslooten. 2011 Handzame Classic Steve Schets in de Datenbank vun Radsportseiten.net
De Nicoleño weern en Stamm vun amerikaansch Oorinwahner, de up dat Eiland San Nicolas, en vun de 8 Kanaleilannen vun Kalifornien, leven deen. Juana Maria, bekannt as de Verschullene vun San Nicolas, weer de letzte Överlevende vun den Stamm. List van Indianer up de noordamerikaansche Kontinent
De Begreep Geboortskanal faat all Organen vun’t Geslechtssystem vun’t Seken tosamen, de bi de Geboort den Weg vun dat neeboren Kind ut’n Lief na buten billt. Bruukt warrt de Begreep tomeist bi Söögdeerten, also ok bi Minschen, kann aver ok op jede annere Oort vun Deerten anwennt warrn, de jemehr Lütten in’n Lief utdrägen un lebennig beren doot. Bi de Söögdeerten höört to den Geboortskanal de Beermoderhals (de Utgang vun de Beermoder) un de Vagina, de sik ansluten deit. Faken warrt ok dat Becken vun de Fro mit dortorekent, vunwegen dat de Beckenkanal för dat Kind de gröttste Knakenhinnern dorstellt.
De Naprodukschoon oder Postprodukschoon faat all Schreden vun den Arbeitsafloop tosamen, de bi’t Nabearbeiten vun Film-, Feernseh- un Musikprodukschonen as ok in de Fotografie maakt warrt. Hööftartikel: Naprodukschoon (Film) To de Postprodukschoon bi’n Film höört vör allen de Filmsnitt, de ut de enkelt dreihten Szenen en Geschicht tosamenföögt, de digitale Nabearbeiten vun de Biller an’n Reekner as ok dat Ünnermolen vun de Bilder un Szenen mit Musik. De Arbeitsafloop in de Naprodukschoon kann bannig ünnerscheedlich wesen vun Film to Film un hangt vun dat Material af, op dat dreiht worrn is, wo groot de Andeel vun Reeknereffekten is, un wat dat Endprodukt is, dat herstellt warrn schall. En Naprodukschoon is ok bi’t Fotograferen nödig un översnitt sik in eenige Deelen mit de Bildbearbeiten. Na’t Digitaliseren vun’t Bildmaterial warrt in de Postprodukschoon Retuschen, Farvkorrekturen, Bildoptimeren un annere Saken maakt. Disse Afloop höört to jede professchonelle Foto-Arbeit dorto. De gröttsten Korrekturen gifft dat in’t Rebeet vun de Warf-, Beauty- un Kosmetik-Fotografie, woneem all Pixel naarbeit warrt. Dorbi warrt de Ogen, de Mund, dat vullstännige Hoor un de hele Huut nee afbillt. Bi Musikopnahmen höört dat Afmischen un dat Mastering to de Naprodukschoon (Toongestalten). Dat Mastering befaat sik dorbi üm de afsluten Bearbeiten